મોદીએ પાકિસ્તાનમાં આતંકવાદીઓને આશ્રય આપવાના મુદ્દાને પણ આડકતરી રીતે ઊઠાવ્યો, મોદીએ જણાવ્યું કે 'કેટલાંક દેશો આતંકવાદીઓને આશ્રય આપે છે અને વિચારે છે કે આતંકવાદ તેમના માટે હથિયાર છે. આ દેશો જ્યારે ગુડ ટેરરિઝમ અને બેડ ટેરરિઝમની વાત કરે છે ત્યારે આતંકવાદ સામેના આપણા અભિયાન પર સવાલ પેદા થાય છે.' મોદીએ પાકિસ્તાની વડાપ્રધાન શરીફ દ્વારા કાશ્મીર મુદ્દા પર જનમત સંગ્રહની માંગ પર કડક અને સ્પષ્ટ જવાબ આપતા દુનિયાની સામે એક મજબૂત રાષ્ટ્ર તરીકેનું ઉદાહરણ આપ્યું છે.